Di taggara , seg tɣuri tamezwarut n wungal-agi, imeɣri ad yaf iman-is di tegnit n tzella, yeḥṣel. Rnu ɣer waya, mi ara iɣar azwel n wungal, imeɣri yerǧa ad iɣer Tamacahut taneggarut deg taggara n tɣuri-ines, neɣ taḥkayt taneggarut am tegnit n taggara n taḥkayt tagejdant n wungal. Maca ayen ad t-yettraǧǧun yemgarad nezzeh ɣef aya, acku ad yaf taḥkayt taneggarut tezwel Uqbel taggara n tejmilt, ayagi yettban-d deg tezwert id tt-idyezwaren: Tajmilt d tajmilt ad tili neɣ ur tettili ara.